
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας της μηνιαίας έρευνας 
για τη στατιστική καταγραφή της διακίνησης επι¬ 
βατών, εμπορευμάτων και κινητών μονάδων (γραμ¬ 
μών εσωτερικού και εξωτερικού), σύμφωνα με το 
εναρμονισμένο με την Ευρωπαϊκή Ένωση στατιστι¬ 
κό σύστημα (εφαρμογή Οδηγίας 95/64 Ε.Ε.), έγκρι¬ 
ση χρησιμοποίησης στατιστικών οργάνων και κα¬ 
θορισμός της αμοιβής τους, για το έτος 2003. 1 

Ανάθεση, έγκριση, προκήρυξη, εκτέλεση και κατανο¬ 
μή των δαπανών διενέργειας της ετήσιας στατιστι¬ 
κής έρευνας διάρθρωσης επιχειρήσεων στον το¬ 
μέα της Εμπορικής Ναυτιλίας (Κανονισμός 58/97), 
έγκριση χρησιμοποίησης στατιστικών οργάνων και 


καθορισμός της αμοιβής τους, για το έτος 2003... 2 

Συγκρότηση Επιτροπής Ανταγωνισμού. 3 


Κήρυξη υποχρεωτικής της απόφασης διαιτησίας 
41/2003 που αφορά τους όρους αμοιβής και εργα¬ 
σίας των με σχέση εργασίας ιδιωτικού δικαίου απα- 
σχολουμένων στις Δημόσιες Υπηρεσίες τα ΝΠΔΔ 
και τους ΟΤΑ όλης της χώρας, ηλεκτροτεχνιτών, 
ραδιοτεχνιτών και ραδιοηλεκτρολόγων που είναι 
κάτοχοι των σχετικών αδειών εργασίας όλων των 


κατηγοριών και ειδικοτήτων. 4 

Σύσταση Νομικού Προσώπου στη Κοινότητα θερμών 
του νομού Ξάνθης με την επωνυμία «Σχολική Επι¬ 
τροπή Γυμνασίου Α. Θερμών». 5 

Οδηγία αρ. 2/2003 «Γιατη μεταγραφή με λατινικά στοι¬ 
χεία του ονόματος των προσώπων στα δελτία ταυ¬ 
τότητας και τα διαβατήρια». 6 


ΑΠΟΦΑΣΕΙ Σ 

Αριθ. 12966/Γ44-2018 (1) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της μηνιαίας έρευνας για τη 
στατιστική καταγραφή της διακίνησης επιβατών, 
εμπορευμάτων και κινητών μονάδων (γραμμών εσωτε¬ 
ρικού και εξωτερικού), σύμφωνα με το εναρμονισμένο 
με την Ευρωπαϊκή Ένωση στατιστικό σύστημα (εφαρ¬ 
μογή Οδηγίας 95/64 Ε.Ε.), έγκριση χρησιμοποίησης 
στατιστικών οργάνων και καθορισμός της αμοιβής 
τους, για το έτος 2003. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 "περί οργανώσεως της ΕΣΥΕ" και 
των Π.Δ. 1143/80 "περί οργανισμού της ΕΣΥΕ", και 
226/2000 "οργανισμός της ΓΓ ΕΣΥΕ", 
β. του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27του Ν. 2081/92 καιτου άρθρου 
1 του Ν. 2469/1997, 

γ. Ν. 2392/96 "πρόσβαση της Γ ενικής Γ ραμματείας Εθνι¬ 
κής Στατιστικής Υπηρεσίας της Ελλάδος (ΓΓ ΕΣΥΕ) σε δι¬ 
οικητικές πηγές και διοικητικά αρχεία, Επιτροπή Στατιστι¬ 
κού Απορρήτου, ρύθμιση θεμάτων διενέργειας απογρα- 
φών και στατιστικών εργασιών, καθώς και θεμάτωντης ΓΓ 
ΕΣΥΕ", 

δ. του άρθρου 22 του Ν. 2362/95 "περί Δημοσίου Λογι¬ 
στικού Ελέγχου των δαπανώντου Κράτους και άλλες δια¬ 
τάξεις", 

ε.του άρθρου 40του Ν. 849/78 "περίπαροχής κινήτρων 
δια την ενίσχυση της περιφερειακής και οικονομικής ανά¬ 
πτυξης της Χώρας", όπως συμπληρώθηκε με το άρθρο 8 
του Ν. 2129/53 με θέμα "Αύξηση συντάξεων και άλλες δια¬ 
τάξεις", 

στ. το Π .Δ 81 "Συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας και 
Οικονομικών (ΦΕΚ57/Α/02) 

2. Την Οδηγία 95/64 του Συμβουλίου της Ε.Ε. για εναρ¬ 
μονισμένες στατιστικές καταγραφές στον τομέα των θα¬ 
λασσίων μεταφορών επιβατών, εμπορευμάτων και κινη¬ 
τών μονάδων στα Κράτη -μέλη και την ανάγκη για σταδια¬ 
κή χρησιμοποίηση του ηλεκτρονικού συστήματος ΕΟΙ 
(ΕΙθοΙγοπιο ϋ3ΐ3 ΙπΙθΓοΙπβηρθ) κατά το στάδιο άντλησης 
των πρωτογενών στοιχείων από τους υπόχρεους φορείς. 

3. Την κοινή υπουργική απόφαση αριθ. 6792/Γ-81/ 
11.4.1997 με θέμα «Ανάθεση, έγκριση διενέργειας ειδι¬ 
κών στατιστικών εργασιών στοντομέατων θαλασσίων με¬ 
ταφορών επιβατών, εμπορευμάτων και κινητών μονά¬ 
δων», καθώς και τη σχετική Μόνιμη Κοινή Εγκύκλιο των 
Γενικών Γραμματέωντης Εθνικής Στατιστικής Υπηρεσίας 
(ΕΣΥΕ) και του Υπουργείου Εμπορικής Ναυτιλίας αριθ. 
1/15.4.1998. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους τριών χιλιάδων (3.000) 
ΕΙΙΗΟ, για το οικονομικό έτος 2003, η οποία βαρύνει τον 
ειδικό φορέα 23-750 (ΚΑΕ 0711) του τακτικού προϋπολο¬ 
γισμού της ΓΓ ΕΣΥΕ, αποφασίζουμε: 

1. Αναθέτουμε στο Τμήμα Εμπορικής Ναυτιλίας της 
Δ/νσης Στατιστικών Τομέα Εμπορίου και Υπηρεσιών τη 
διενέργεια της έρευνας των μηνιαίων στατιστικών κατα¬ 
γραφών στον τομέα των θαλασσίων μεταφορών επιβα¬ 
τών, εμπορευμάτων και κινητών μονάδων (συλλογή, επε¬ 
ξεργασία πρωτογενούς υλικού και διάθεση στατιστικών 
στοιχείων), σύμφωνα με το εναρμονισμένο στατιστικό σύ¬ 
στημα, το οποίο εφαρμόζεται στη Χώρα μας από 1.1.1999 
(Οδηγία 95/64 της Ε.Ε.), για το έτος 2003. 

2. Εγκρίνουμε και προκηρύσσουμε τη διενέργεια των εν 
λόγω στατιστικών εργασιών που απαιτούνται για την πλή¬ 
ρη εναρμόνιση των στατιστικών καταγραφών στον τομέα 
των θαλασσίων μεταφορών, όπως ορίζει η Οδηγία 95/64, 
από το Τμήμα Εμπορικής Ναυτιλίας της Δ/νσης Στατιστι¬ 
κών Τομέα Εμπορίου και Υπηρεσιώντης ΓΓ ΕΣΥΕ, κατά τη 
διάρκεια του έτους 2003. 

3. Σκοπός της έρευνας, η οποία διενεργείται στα πλαί¬ 
σια των εναρμονισμένων κοινοτικών ερευνών, είναι: 

- Η συλλογή μηνιαίων στατιστικών στοιχείων για την 
πλήρη και αναλυτική καταγραφή της διακίνησης επιβα¬ 
τών, εμπορευμάτων και κινητών μονάδων (τροχοφόρων, 
εμπορευματοκιβωτίων), γραμμών εσωτερικού και εξωτε¬ 
ρικού, σε κάθε λιμένα της Χώρας, με τη χρησιμοποίηση 
των διεθνών ταξινομήσεων και ορισμών, όπως προβλέπε- 
ται από την Οδηγία 95/64 Ε.Ε. 

- Η διάθεση των στοιχείων στη ΕΕΙΒΟδΤΑΤ και παράλ¬ 
ληλα η κάλυψη των στατιστικών αναγκών των χρηστών σε 
εθνικό και διεθνές επίπεδο. 

4. Ερευνώμενη μονάδα είναι το πλοίο και περίοδος ανα¬ 
φοράς των στοιχείων είναι ο μήνας, με πλήρη ανάλυση 
των καταγραφών ανά δρομολόγιο. 

Η έρευνα καλύπτει το σύνολο της Χώρας και τα αποτε¬ 
λέσματα αυτής εξάγονται ανά τρίμηνο και έτος σε επίπε¬ 
δο ΥΠΑ (ΝΨΤ5 II). 

Το χρονικό διάστημα εντός του οποίου θα διενεργηθεί 
η έρευνα είναι από 1.1.2003 έως 31.12.2003. 

5. Τα καθήκοντα και οι αρμοδιότητες καθενός από τους 
εμπλεκόμενους φορείς είναι τα ακόλουθα : 


α. Γ ενική Γ ραμματεία Εθνικής Στατιστικής Υπηρεσίας 
της Ελλάδος (ΓΓ ΕΣΥΕ). 

(Δ/νση Στατιστικών Τομέα Εμπορίου και Υπηρεσιών - 
Τμήμα Εμπορικής Ναυτιλίας) 

Έχει την κύρια ευθύνη για την εφαρμογή της Οδηγίας 
95/64 Ε.Ε στη Χώρα μας, συνεπικουρούμενη από όλους 
τους λοιπούς υπόχρεους φορείς. 

Ειδικότερα: 

- Συντονίζει το έργο και σε τακτική βάση αποστέλλει στη 
ΕυΐΌ3ΐ3ί όλα τα απαιτούμενα στατιστικά στοιχεία, υπό 
μορφή τελικών αρχείων (ϋ3ί3 5θ1ε) 

- Αξιοποιεί το πρωτογενές στατιστικό υλικό, το οποίο 
διατίθεται από τους υπόχρεους φορείς σε έντυπη ή ηλε¬ 
κτρονική μορφή 

- Εφοδιάζει τους φορείς με τα απαιτούμενα στατιστικά 
δελτία 

- Λαμβάνει μέτρα για την επίλυση των προβλημάτων 
που ανακύπτουν 

- Ενημερώνει την Ευρωπαϊκή Ένωση (με τακτικές ανα¬ 
φορές και εκθέσεις) σχετικά με την πορεία των εργασιών 

- Λαμβάνει μέτρα για τη βελτίωση του επιπέδου ποιότη¬ 
τας των συλλεγόμενων πρωτογενών στοιχείων 

- Σε συνεργασία με την αρμόδια Δ/νση Πληροφορικής 
της ΓΓ ΕΣΥΕ θα επιχειρήσει την άντληση των πρωτογενών 
στοιχείων από ορισμένες ναυτιλιακές επιχειρήσεις και λι¬ 
μένες της Χώρας, σε ηλεκτρονική μορφή 

- Σε συνεργασία με τη Δ/νση θαλασσίων Συγκοινωνιών 
(ΔΘΣ) του ΥΕΝ προωθεί τη διαδικασία συλλογής του 
πρωτογενούς υλικού βάσει πληρέστερης μηνιαίας ανα¬ 
φοράς με συνολικά στατιστικά στοιχεία διακίνησης επι¬ 
βατών, εμπορευμάτων και κινητών μονάδων εκ μέρους 
των αρμοδίων Λιμενικών Αρχών εσωτερικού, σύμφωνα με 
τις απαιτήσεις της Οδηγίας 95/64 ΕΕ. 

β. Οι Οργανισμοί Λιμένων Πειραιά (ΟΛΠ) και Θεσσαλο¬ 
νίκης (ΟΛΘ) 

Σε συνεργασία με τις Λιμενικές Αρχές και τους ναυτι¬ 
κούς πράκτορες καταγράφουν τα στοιχεία της διακίνη¬ 
σης εμπορευμάτων και εμπορευματοκιβωτίων από και 
προς λιμένες εξωτερικού και εσωτερικού σε πλήρη ανά¬ 
λυση και παράλληλα σε επίπεδο συγκεντρωτικών αρχεί¬ 
ων (ϋ3ΐ3 δθΐε), σύμφωνα με τα Παραρτήματα της Οδη¬ 
γίας 95/64 ΕΕ. 

γ. Το Υπουργείο Εμπορικής Ναυτιλίας (ΥΕΝ ) - Δνσεις 
της Κ.Υ. και οι Λιμενικές Αρχές Εσωτερικού 

Μέσω των καθ’ ύλην και κατά τόπο αρμοδίων Λιμενικών 
Αρχών επιλαμβάνεται για την πιστή τήρηση του εναρμονι¬ 
σμένου με την Ε.Ε. στατιστικού συστήματος, και ειδικότερα: 

- Συγκεντρώνει το πρωτογενές υλικό, ελέγχει την πλη¬ 
ρότητα των εγγραφών που κάνουν οι ναυτικοί πράκτορες 
στα ερωτηματολόγια καταχώρησης της εμπορευματικής 
κίνησης εσωτερικού και εξωτερικού στους λιμένες αρμο- 
διότητάς τους και εν συνεχεία το αποστέλλει στο Τμήμα 
Εμπορικής Ναυτιλίας, κατά μήνα 

- Ελέγχει τη συμμόρφωση των υπόχρεων με τις απαιτή¬ 
σεις της παρούσης 

- Υποστηρίζει την, κατά μηχανογραφικό τρόπο, κατα¬ 
γραφή της εμπορευματικής κίνησης εσωτερικού και εξω¬ 
τερικού στους 7-8 σημαντικότερους λιμένες της Χώρας, 
προκειμένου να επισπευσθεί και να απλοποιηθεί η όλη 
διαδικασία συλλογής πρωτογενών στοιχείων 

- Διαθέτει τα στοιχεία διακίνησης επιβατών, κινητών μο¬ 
νάδων και φορτίων που μεταφέρονται με πορθμεία (π/θ) 
πλοία τοπικών συγκοινωνιών. Σταδιακά η εργασία αυτή 

θα γίνεται από τις κοινοπραξίες των πορθμείων πλοίων και 
οι καταγραφές θα γίνονται αναλυτικά, στο ερωτηματολό¬ 
γιο 15Α, ανά πλοίο και για το σύνολο των δρομολογίων, 
συγκεντρωτικά κατά μήνα ή/ και κατά ημέρα. 

- Καταγράφει τη γενική ναυτιλιακή κίνηση (κατάπλων - 
απόπλων πλοίων) σε κάθε Λιμένα της Χώρας. 

- Καταγράφει τα στατιστικά στοιχεία κίνησης περιηγη¬ 
τών με τουριστικά πλοία, καθώς και των θαλαμηγών. 

- Σε συνεργασία με το αρμόδιο Τμήμα Εμπορικής Ναυ¬ 
τιλίας της Γ.Γ. ΕΣΥΕ εφαρμόζει δοκιμαστικά τη διαδικα¬ 
σία συλλογής του πρωτογενούς υλικού, βάσει πληρέστε- 
ρης μηνιαίας αναφοράς με συνολικά στατιστικά στοιχεία 
διακίνησης επιβατών, εμπορευμάτων και κινητών μονά¬ 
δων, εκ μέρους των Λιμενικών Αρχών εσωτερικού, σύμ¬ 
φωνα με τις απαιτήσεις της Οδηγίας 95/64 ΕΕ. 

δ. Ναυτικοί πράκτορες των πλοίων και οι σύνδεσμοι ή οι 
σύλλογοίτους 

Σε συνεργασία με τις Λιμενικές Αρχές συμπληρώνουν 
τα ερωτηματολόγια με τα στοιχεία διακίνησης εμπορευ¬ 
μάτων, συμπεριλαμβανομένωντων κινητών μονάδων (Βο- 
Βο) και των εμπορευματοκιβωτίων, κατά είδος και μέγε¬ 
θος, στους λιμένες της Χώρας και συνυποβάλλουν αντί¬ 
γραφο των δηλωτικών εγγράφων ή των φορτωτικών. 

ε. Οι ναυτιλιακές επιχειρήσεις και οι οικονομικοί αξιω¬ 
ματικοί των πλοίων 

Έχουν την ευθύνη για την αναλυτική κατά δρομολόγιο 
διακίνηση επιβατών και κινητών μονάδων (καιτου βάρους 
των μεταφερόμενων με φορτηγά οχήματα φορτίων), με 
κάθε κατηγορίας εμπορικά πλοία. Η εργασία συντελείται 
μέσω των οικονομικών αξιωματικών των πλοίων ή άμεσα 
από το λογιστήριο της επιχείρησης (κατά μηχανογραφικό 
τρόπο). 

στ. Οι Εφοπλιστικές Ενώσεις 

Φροντίζουν για την εξασφάλιση της ομαλής προώθη¬ 
σης των εργασιών, μέσω της τακτικής ενημέρωσης των 
μελών τους, σχετικά με τις υποχρεώσεις τους και υπο¬ 
στηρίζουν τη σταδιακή μηχανογραφική διάθεση των πρω¬ 
τογενών στοιχείων από τα μέλη τους. 

6. Τα βασικά καθήκοντα ανά φορέα αναφέρονται κυρίως 
στην εφαρμογή της ισχύουσας μεθοδολογίας για τη συλ¬ 
λογή αξιόπιστων πρωτογενών στοιχείων από τους υπόχρε¬ 
ους φορείς, την πιστή τήρηση των προθεσμιών αποστολής 
των στοιχείων στο αρμόδιο Τμήμα Εμπορικής Ναυτιλίας 
για τον έλεγχο και κωδικογράφηση των δεδομένων και εν 
συνεχεία τη μηχανογραφική επεξεργασία τους από τη 
Δ/νση Πληροφορικής της Γ.Γ. ΕΣΥΕ, με στόχο την ενημέ¬ 
ρωση των σχετικών στατιστικών πινάκων και αρχείων για 
την κάλυψη των απαιτήσεων τόσο της Ευρωπαϊκής Ένω¬ 
σης, όσο παράλληλα και των εθνικών και λοιπών αναγκών 
των χρηστών των στοιχείων θαλασσίων μεταφορών. 

7. Για την απλοποίηση των διαδικασιών, την αξιοποίηση 
της σύγχρονης τεχνογνωσίας, την ελαχιστοποίηση της 
επιβάρυνσης των υπόχρεων φορέων και παράλληλα την 
αυστηρή τήρηση των προθεσμιών αποστολής των στατι¬ 
στικών στοιχείων στη ΕΩΒΟδΤΑΤ, όπως προβλέπεται από 
την Οδηγία 95/64, είναι απόλυτα αναγκαίο οι στατιστικές 
καταγραφές της εμπορευματικής κίνησης, ιδιαίτερα στο 
λιμένατου Πειραιά που πληρείτις προϋποθέσεις, να γίνο¬ 
νται σύμφωνα μετά ακόλουθα, ανά εμπλεκόμενο φορέα: 

α. Υπουργείο Εμπορικής Ναυτιλίας (ΥΕΝ) 

Μέσω των καθ' ύλην και κατά τόπο αρμοδίων Λιμενικών 
Αρχών φροντίζει για την ενημέρωση των ναυτικών πρα¬ 
κτόρων σχετικά με την υποχρεωτική εκ μέρους τους συ¬ 


μπλήρωση του στατιστικού δελτίου αριθ. 6 «ΑΝΑΚΕΦΑ¬ 
ΛΑΙΩΣΗ ΔΗΛΩΤΙΚΩΝ ΕΙΣΑΓΩΓΗΣ / ΕΞΑΓΩΓΗΣ ΕΜΠΟ¬ 
ΡΕΥΜΑΤΩΝ», το οποίο σταδιακά αντικαθιστά τα ερωτη¬ 
ματολόγια 5 Α, 6 Α και επιλαμβάνεται σε περιπτώσεις άρ¬ 
νησης ή πλημμελούς συμμόρφωσης των υπόχρεων στις 
απαιτήσεις της εν λόγω απόφασης. 

Συνεργάζεται με τον ΟΛΠ και το Τμήμα Στατιστικών 
Εμπορικής Ναυτιλίας για την εξεύρεση τρόπων μηχανο¬ 
γραφικής υποστήριξης των εφαρμογών αυτών, προς απο¬ 
φυγή του τεράστιου όγκου των έντυπων καταγραφών. 

Φροντίζει για την καταγραφή εκ μέρους της αρμόδιας 
Υπηρεσίας (ΓΕΠΕ) της γενικής ναυτιλιακής κίνησης (κατά¬ 
πλων / απόπλων) με το εξωτερικό, με την προσθήκη ορισμέ¬ 
νων επιπλέον εγγραφών π.χ. νεκρό βάροςτωνπλοίων, Χώρα 
καιλιμέναςπροέλευσης/προορισμούτους,προκειμένουνα 
τηρείται πληρέστερο μητρώο πλοίων με ξένη σημαία. 

β. Ναυτικοί πράκτορες των πλοίων 

- Προμηθεύονται το στατιστικό δελτίο Αριθ. 6 από τον 
ΟΛΠ, τη ΓΕΠΕ ή τους Συνδέσμους τους. 

- Συμπληρώνουν το στατιστικό δελτίο αριθ. 6 "ΑΝΑΚΕ¬ 
ΦΑΛΑΙΩΣΗ ΔΗΛΩΤΙΚΩΝ ΕΙΣΑΓΩΓΗΣ / ΕΞΑΓΩΓΗΣ 
ΕΜΠΟΡΕΥΜΑΤΩΝ" (το οποίο αντικαθιστά τα ξεχωριστά 
ερωτηματολόγια 5Α και 6Α) για κάθε κατάπλου ή απόπλου 
του πλοίου που πρακτορεύουν και κατόπιν, μαζί μετά δη¬ 
λωτικά εισαγωγής/ εξαγωγής εμπορευμάτων, το συνυπο¬ 
βάλλουν στον ΟΛΠ (ΤΣΕΚΕ). 

- Εφόσον διαθέτουν την κατάλληλη τεχνική υποδομή, 
επιχειρούν σταδιακά τη μηχανογραφική καταγραφή των 
στοιχείων του δελτίου αριθ. 6. 

γ. Οργανισμός Λιμένα Πειραιά (ΟΛΠ ΑΈ.) 

Το Τμήμα Στατιστικής του ΟΛΠ, σε συνεργασία με το 
ΤΣΕΚΕ, στο οποίο κατατίθενται τα δηλωτικά εισαγωγής / 
εξαγωγής εμπορευμάτων εκ μέρους των ναυτικών πρα¬ 
κτόρων για κάθε κατάπλου και απόπλου των πλοίων, μαζί 
με το στατιστικό δελτίο αριθ. 6 «ΑΝΑΚΕΦΑΛΑΙΩΣΗ ΔΗ¬ 
ΛΩΤΙΚΟΥ ΕΙΣΑΓΩΓΗΣ / ΕΞΑΓΩΓΗΣ ΕΜΠΟΡΕΥΜΑΤΩΝ», 
αξιοποιεί τις καταγραφές αυτές κατά μηχανογραφικό 
τρόπο, συμβατό με τα αντίστοιχα προγράμματα της ΓΓ 
ΕΣΥΕ και σύμφωνα με τις προδιαγραφές που θέτει η Οδη¬ 
γία 95/64 της ΕΈ. Στη συνέχεια αποστέλλει στη Δ/νση 
Πληροφορικής της ΓΓ ΕΣΥΕ με ηλεκτρονικό τρόπο (Ε- 
ΜαίΙ και σταδιακά με τη χρήση του συστήματος Ε.ϋ.Ι.) και 
σε τακτική μηνιαία βάση, όλα τα αναλυτικά στοιχεία της 
διακίνησης εμπορευμάτων και εμπορευματοκιβωτίων 
στο λιμένατου Πειραιά. 

8. Γιατις ανάγκες της έρευνας θα χρησιμοποιηθούν κα¬ 
τά περίπτωση τα ακόλουθα ερωτηματολόγια : 

α. Δελτίο 15Α, για την καταγραφή της διακίνησης επιβα¬ 
τών, τροχοφόρων (κατά κατηγορία) και φορτίων, που με- 
ταφέρονται με πλοία επιβατηγό (Ε/Γ), φορτηγά - οχημα¬ 
ταγωγά (Φ/Γ-Ο/Γ) και οχηματαγωγά (Ο/Γ), συμπεριλαμβα¬ 
νομένων και των πλοίων που εξυπηρετούν πορθμειακές 
γραμμές (χωρητικότητα πλοίων 10 ΚΚΧ και άνω). 

Υπόχρεοι : Ναυτιλιακές επιχειρήσεις, οι Οικονομικοί 
Αξιωματικοί πλοίων και οι Λιμενικές Αρχές εσωτερικού 
(για την καταγραφή της κίνησης των πορθμείων πλοίων). 

β. Δελτίο 15Β, για την καταγραφή της κίνησης των του¬ 
ριστικών πλοίων, τα οποία εκτελούν κυρίως κυκλικά ταξί¬ 
δια σε γραμμές εσωτερικού και εξωτερικού, καθώς και της 
διακίνησης των περιηγητών στους λιμένες της Χώρας. 

Υπόχρεοι: Λιμενικές Αρχές εσωτερικού. 

γ. Δελτίο 5Α, για την καταγραφή της διακίνησης εμπο¬ 
ρευμάτων και εμπορευματοκιβωτίων που μεταφέρουν τα 

πλοία χωρητικότητας 10 ΚΚΧ και άνω, τα οποία καταπλέ¬ 
ουν οτους ελληνικούς λιμένες, προερχόμενα από το εξω¬ 
τερικό. 

Υπόχρεοι: Ναυτικοί πράκτορες & Λιμενικές Αρχές εσω¬ 
τερικού. 

δ. Δελτίο 6Α, για την καταγραφή της διακίνησης εμπο¬ 
ρευμάτων και εμπορευματοκιβωτίων που μεταφέρουν τα 
πλοία χωρητικότητας 10 ΚΚΧ και άνω, με προορισμό λι¬ 
μένες του εξωτερικού. 

Υπόχρεοι: Ναυτικοί Πράκτορες και Λιμενικές Αρχές 
εσωτερικού. 

ε. Δελτίο 6, «ΑΝΑΚΕΦΑΛΑΙΩΣΗ ΔΗΛΩΤΙΚΩΝ ΕΙΣΑΓΩΓΗΣ 
/ΕΞΑΓΩΓΗΣ ΕΜΠΟΡΕΥΜΑΤΩΝ», για την καταγραφή της 
κίνησης εμπορευμάτων και εμπορευματοκιβωτίων, στις 
γραμμές εξωτερικού, από / προς τους λιμένες της Χώρας. 

Υπόχρεοι: Ναυτικοί πράκτορες του λιμένα Πειραιά. 

στ. Δελτίο 6Β, για την καταγραφή της διακίνησης εμπο¬ 
ρευμάτων που μεταφέρουν τα πλοία χωρητικότητας 10 
ΚΚΧ και άνω, μεταξύ ελληνικών λιμένων. 

Υπόχρεοι: Ναυτικοί Πράκτορες και Λιμενικές Αρχές 
εσωτερικού. 

ζ. Παράρτημα 18Α και 18Β, για την καταγραφή των βα¬ 
σικών στοιχείων ταυτότητας όλων των πλοίων που προ¬ 
σεγγίζουν στους ελληνικούς λιμένες. 

Στα ερωτηματολόγια καταγράφεται πλήρως η ναυτιλια¬ 
κή κίνηση για κάθε λιμένα της Χώρας, συμπεριλαμβανο¬ 
μένων των προσεγγίσεων και για μη εμπορικούς σκοπούς. 

Υπόχρεοι: Λιμενικές Αρχές εσωτερικού. 

η. Υπό διαμόρφωση νέα ερωτηματολόγια - αναφορές, 
για την καταγραφή της συνολικής κατά μήνα κίνησης επι¬ 
βατών, εμπορευμάτων και κινητών μονάδων, εκ μέρους 
των Λιμενικών Αρχών εσωτερικού, τα οποία σταδιακά θα 
αντικαταστήσουντα βασικά ερωτηματολόγια της έρευνας. 

9. Η έρευνα θα είναι απογραφική, τόσο σε αναφορά λι¬ 
μένα όσο και σε αναφορά πλοίου, ελληνικής και ξένης ση¬ 
μαίας, προκειμένου τα παραγόμενα στατιστικά στοιχεία 
να αποτελόσουν τη βάση για τη χάραξη ορθής ναυτιλια¬ 
κής πολιτικής σε Εθνικό και Κοινοτικό επίπεδο. 

10. Στα πλαίσια των απαιτήσεων της Ευωδίαί, είναι ανα¬ 
γκαίο η άντληση των πρωτογενών στοιχείων από τους λι¬ 
μένες να γίνεται σταδιακά με τη χρησιμοποίηση της σύγ¬ 
χρονης τεχνολογίας. Ως εκ τούτου θα επιχειρηθεί η μηχα¬ 
νογραφική καταγραφή και σταδιακά η άντληση με το 
ηλεκτρονικό σύστημα ανταλλαγής δεδομένων (ΕΩΙ) των 
πρωτογενών στατιστικών στοιχείων της εμπορευματικής 
κίνησης εσωτερικού και εξωτερικού στους σημαντικότε¬ 
ρους λιμένες της Χώρας (Πειραιάς, Ελευσίνα, Αγ. Θεόδω¬ 
ρος Βόλος, Καβάλα, Ηράκλειο, Χαλκίδα, Πάτρα), πλην του 
λιμένα της Θεσσαλονίκης, ο οποίος ήδη ανταποκρίνεται 
στα δεδομένα της Οδηγίας από 1-1-2000. Οι απαιτούμε- 
νες εργασίες θα προωθηθούν συναρμόδια από τη Γ.Γ. 
ΕΣΥΕ καιτο Υπουργείο Εμπορικής Ναυτιλίας. Παρομοίως, 
θα επιχειρηθεί η κατά μηχανογραφικό τρόπο καταγραφή 
της διακίνησης επιβατών και κινητών μονάδων, σε συνερ¬ 
γασία με τις 4-5 μεγαλύτερες ναυτιλιακές επιχειρήσεις, 
δεδομένου ότι υπάρχει ήδη η σχετική τεχνογνωσία. 

11. Επίσης, στα πλαίσια του Ν 2392/96 "Πρόσβαση της 

Γ.Γ. ΕΣΥΕ σε διοικητικές πηγές και λοιπά θέματα." και 

για βελτίωση της ποιότητας των καταγραφών, το Υπουρ¬ 
γείο Εμπορικής Ναυτιλίας παρέχει στη Γ.Γ. ΕΣΥΕ, μέσω 
δικτύου, όλα τα στοιχεία τα οποία αφορούν το ηλεκτρονι¬ 
κό σύστημα έκδοσης εισιτηρίων, επιβατών και κινητών 
μονάδων. 


12. Τα όργανα που θα χρησιμοποιηθούν για τη διενέρ¬ 
γεια της έρευνας, έχουν αναλυτικά ως εξής: 

Υπάλληλοι της Γ.Γ. ΕΣΥΕ, μόνιμοι και με σύμβαση Ι.Δ., 
με δυνατότητα μετακίνησης εκτός έδρας, προς επίλυση 
των προβλημάτων που ανακύπτουν στους λιμένες και τις 
ναυτιλιακές επιχειρήσεις. 

Υπάλληλοι των Λιμεναρχείων της Χώρας 

Ναυτικοί πράκτορες πλοίων 

13. Ο ορισμός των οργάνων της Γ.Γ. ΕΣΥΕ θα γίνει με 
απόφαση του Γενικού Γραμματέα της ΕΣΥΕ. 

14. Η ισχύς της παρούσας απόφασης αρχίζει από 
1.1.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Ν. ΧΡΙΣΤΟΔΟΥΛΑΚΗΣ Γ. ΠΑΣΧΑΛΙΔΗΣ 

-♦- 

Αριθ. 12967/Γ44-2019 (2) 

Ανάθεση, έγκριση, προκήρυξη, εκτέλεση και κατανομή 
των δαπανών διενέργειας της ετήσιας στατιστικής 
έρευνας διάρθρωσης επιχειρήσεων στον τομέα της 
Εμπορικής Ναυτιλίας (Κανονισμός 58/97), έγκριση 
χρησιμοποίησης στατιστικών οργάνων και καθορι¬ 
σμός της αμοιβής τους, για το έτος 2003. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 "περί οργανώσεως της ΕΣΥΕ" και 
των Π.Δ. 1143/80 "περί οργανισμού της ΕΣΥΕ", και 
226/2000 "οργανισμός της ΓΓ ΕΣΥΕ" 

β. του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27του Ν. 2081/92 καιτου άρθρου 
1 του Ν. 2469/1997, 

γ. του Ν. 2392/96 "πρόσβαση της Γ ενικής Γ ραμματείας 
Εθνικής Στατιστικής Υπηρεσίας της Ελλάδος (ΓΓ ΕΣΥΕ) 
σε διοικητικές πηγές και διοικητικά αρχεία, Επιτροπή Στα¬ 
τιστικού Απορρήτου, ρύθμιση θεμάτων διενέργειας απο- 
γραφών και στατιστικών εργασιών, καθώς και θεμάτων 
της ΓΓ ΕΣΥΕ", 

δ. του άρθρου 22 του Ν. 2362/95 "περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις", 

ε. του άρθρου 40του Ν. 849/78 "περίπαροχής κινήτρων 
δια την ενίσχυσιν της περιφερειακής και οικονομικής ανά¬ 
πτυξης της Χώρας", όπως συμπληρώθηκε με το άρθρο 8 
του Ν. 2129/93 με θέμα "Αύξηση συντάξεων και άλλες δια¬ 
τάξεις". 

2. Τον Κανονισμό (ΕΚ) αριθ. 58/97 της 20ης Δεκεμβρίου 
1996 του Συμβουλίου για τη διενέργεια της ετήσιας έρευ¬ 
νας διάρθρωσης επιχειρήσεων και τη σχετική Μόνιμη Κοι¬ 
νή Εγκύκλιο των Γ ενικών Γ ραμματέων της Εθνικής Στατι¬ 
στικής Υπηρεσίας της Ελλάδος (ΕΣΥΕ) καιτου Υπουργεί¬ 
ου Εμπορικής Ναυτιλίας αριθ.2 (αριθ.πρωτ.Γ.Γ. 774/ 
5835/9.5.2001). 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους πεντήκοντα δύο χιλιάδων 
πεντακοσίων ( 52.500,0 ) ΕΥΡΩ για το οικονομικό έτος 

2003, η οποία θα βαρύνει τον ειδ. φορέα 23-750 (ΚΑΕ 
0711 και ΚΑΕ 0871) του τακτικού προϋπολογισμού της ΓΓ 
ΕΣΥΕ. 

Αναλυτικά, κατά το έτος 2003 θα δαπανηθούν 

- 43.500,0 ΕΥΡΩ στον ΚΑΕ 0871 

- 9.000,0 ΕΥΡΩ στον ΚΑΕ 0711, αποφασίζουμε: 

1. α. Αναθέτουμε στο Τμήμα Εμπορικής Ναυτιλίας της 
Δ/νσης Στατιστικών Τομέα Εμπορίου και Υπηρεσιών της 
ΓΓ ΕΣΥΕ τη διενέργεια της ετήσιας έρευνας διάρθρωσης 
επιχειρήσεων στον τομέα της Εμπορικής Ναυτιλίας, με 
έτος αναφοράς το 2002. 

β. Εγκρίνουμε και προκηρύσσουμε τη διενέργεια της 
έρευνας έτους 2002, σύμφωνα με τον Κανονισμό 58/97 
ΕΕ, από το Τμήμα Εμπορικής Ναυτιλίας της Δ/νσης Στα¬ 
τιστικών Τομέα Εμπορίου και Υπηρεσιών της ΓΓ ΕΣΥΕ κα¬ 
τά τη διάρκεια του έτους 2003. 

2. Σκοπός της έρευνας, η οποία διενεργείται στα πλαί¬ 
σια των εναρμονισμένων κοινοτικών ερευνών, είναι η συλ¬ 
λογή στατιστικών στοιχείων για την παρακολούθηση της 
εξέλιξης της οικονομικής και κοινωνικής συνοχής. Ειδικό¬ 
τερα, θα συγκεντρωθούν στατιστικά στοιχεία επί των οι¬ 
κονομικών χαρακτηριστικών και της απασχόλησης των 
επιχειρήσεων (ναυτιλιακών επιχειρήσεων και πλοίων) του 
τομέα της εμπορικής ναυτιλίας, ώστε, μέσω του κοινού 
πλαισίου συλλογής και κατάρτισης, να γίνει αξιολόγηση 
των Κοινοτικών στατιστικών, σχετικά με τη διάρθρωση, 
τις δραστηριότητες, την ανταγωνιστικότητα και τις επιδό¬ 
σεις των επιχειρήσεων στα Κράτη μέλη της Ε.Ε και πα¬ 
ράλληλα να προσδιορισθεί η συμμετοχή του τομέα στη 
διαμόρφωση του Εθνικού εισοδήματος. 

3. Ερευνώμενη μονάδα είναι η ναυτιλιακή επιχείρηση 
και το πλοίο 

Περίοδος αναφοράς των στοιχείων είναι το έτος 2002. 

Η έρευνα θα διενεργηθεί από 1.1.2003 μέχρι 31.12.2003. 

4. Οι υπό έρευνα κλάδοι οικονομικής δραστηριότητας 
του τομέα των υδάτινων μεταφορών, σύμφωνα με την τα¬ 
ξινόμηση ΝΑΟΕ Αναθ. I, είναι οι ακόλουθοι: 

Κλάδος 61: Υδάτινες Μεταφορές 

κλάση: 61.1 Θαλάσσιες και ακτοπλοϊκές μεταφορές 

κλάση: 61.1 0 Δραστηριότητες θαλασσίων και ακτο¬ 
πλοϊκών μεταφορών όπου περιλαμβάνονται: 

- μεταφορά επιβατών, εμπορευμάτων και τροχοφόρων 
μέσω υδάτινων οδών, είτε προγραμματισμένη είτε όχι. 

- λειτουργία σκαφών εκδρομών, κρουαζιέρων ή περιη¬ 
γήσεων 

- λειτουργία πορθμείων, πλωτών ταξί κ.λ.π. 

- μεταφορές με ρυμούλκηση ή ώθηση, φορτηγίδων, 
εξεδρών πετρελαίου κ.λ.π. 

- ενοικίαση σκαφών και λέμβων με πλήρωμα 

κλάση 61.2 Μεταφορές μέσω εσωτερικών υδάτινων 
οδών 

κλάση 61.2 0 Δραστηριότητες μεταφορών μέσω εσωτε¬ 
ρικών υδάτινων οδών. 

Περιλαμβάνεται η μεταφορά επιβατών ή φορτίων μέσω 
ποταμών, διωρύγων, λιμνών και άλλων εσωτερικών υδά¬ 
τινων οδών, περιλαμβανόμενης και της μεταφοράς εντός 
λιμένων και προβλητών. 

Κλάδος 63: Βοηθητικές και συναφείς προς τις μεταφο¬ 
ρές δραστηριότητες 

Κλάση: 63.1 Διακίνηση και Αποθήκευση φορτίων 

Κλάση: 63.1 1 Διακίνηση φορτίων (σε πλοία ή λιμενικές 
εγκαταστάσεις) 


Περιλαμβάνονται: 

- φόρτωση και εκφόρτωση εμπορευμάτων 

- δραστηριότητες φορτοεκφορτωτών και στοιβαστών 

Κλάση: 63.1 2 Αποθήκευση (σε λιμενικές εγκαταστά¬ 
σεις) 

Περιλαμβάνεται η λειτουργία εγκαταστάσεων αποθή¬ 
κευσης εμπορευμάτων κάθε είδους, εμπορευμάτων σε 
ζώνες εξωτερικού εμπορίου, λειτουργία σιλό αποθήκευ¬ 
σης δημητριακών χύμα, αποθηκών γενικού εμπορίου, 
αποθηκών - ψυγείων, δεξαμενών αποθήκευσης κ.λ.π. 

Κλάση: 63.2 2 Άλλες βοηθητικές μεταφορικές δραστη¬ 
ριότητες μέσω υδάτινων οδών 

Περιλαμβάνονται δραστηριότητες συναφείς με την υδά¬ 
τινη μεταφορά επιβατών, ζώων ή εμπορευμάτων, όπως: 

- λειτουργία εγκαταστάσεων τερματικών σταθμών, 
όπως λιμένες και αποβάθρες 

- δραστηριότητες πλοήγησης, ναυσιπλοΐας και ελλιμε- 
νισμού σκαφών 

- δραστηριότητες φορτηγίδων και δραστηριότητες διά¬ 
σωσης 

- δραστηριότητες σχετικές με φάρους 

Κλάση: 63.4 Δραστηριότητες άλλων γραφείων μετα¬ 
φορών 

Κλάση: 63.4 0 Δραστηριότητες άλλων γραφείων μετα¬ 
φορών, όπου περιλαμβάνονται: 

- δραστηριότητες πρακτόρων θαλάσσιων μεταφορών 
(οργάνωση, προετοιμασία και εκτέλεση θαλάσσιων μετα¬ 
φορών, έκδοση μεταφορικών εγγράφων, δηλωτικών, 
φορτωτικών κ.λ.π.) 

- δραστηριότητες πρακτόρων έκδοσης εισιτηρίων πλοίων 

Κλάση: 71.2 2 Εκμίσθωση μεταφορικών μέσων για υδά¬ 
τινες μεταφορές. 

Περιλαμβάνεται η ενοικίαση και η επιχειρησιακή μί¬ 
σθωση (λήζινγκ εκμεταλλεύσεως) υδάτινων μεταφορι¬ 
κών μέσων, όπως βάρκες και σκάφη χωρίς χειριστή, που 
χρησιμοποιούνται για εμπορικούς σκοπούς. 

Κλάση: 71.4 0 Εκμίσθωση σκαφών αναψυχής χωρίς 
πλήρωμα. 

Η έρευνα γίνεται απογραφικά σε 1.600 μονάδες περί¬ 
που στο σύνολο της Χώρας και βασίζεται στο μητρώο 
ναυτιλιακών επιχειρήσεων και πλοίων του Τμήματος 
Εμπορικής Ναυτιλίας της Δ/νσης Στατιστικών Τομέα 
Εμπορίου και Υπηρεσιών της ΓΓ ΕΣΥΕ, το οποίο ενημε¬ 
ρώνεται με τα πλέον πρόσφατα διαθέσιμα στοιχεία του 
Υπουργείου Εμπορικής Ναυτιλίας, τα στοιχεία της απο- 
γραφικής έρευνας πλοίων και πληρωμάτων, καθώς και τα 
σχετικά στοιχεία από το μητρώο επιχειρήσεων της ΓΓ 
ΕΣΥΕ, το οποίο καταρτίστηκε από διοικητικές πηγές 
(Γ.Γ.Π.Σ. κλπ). 

Οι εμπλεκόμενοι φορείς (ΥΕΝ, ΝΑΤ, Ναυτικό Επιμελη¬ 
τήριο, Εφοπλιστικές Ενώσεις κλπ.) διαθέτουν στο Τμήμα 
Εμπορικής Ναυτιλίας τα πλέον πρόσφατα και πλήρως 
ενημερωμένα μητρώα ναυτιλιακών επιχειρήσεων αρμο- 
διότητάς τους. 

Η καταχώρηση των πρωτογενών στοιχείων γίνεται σε 
δύο τύπους ερωτηματολογίων, ένα για τις ναυτιλιακές επι¬ 
χειρήσεις (ΤΥΠΟΣ Α') και ένα για τα πλοία (ΤΥΠΟΣ Β'). Η 
συμπλήρωση των στοιχείων στα ερωτηματολόγια θα γίνει 
σύμφωνα με τη Μόνιμη Κοινή Εγκύκλιο των Γενικών Γραμ- 
ματέων της Εθνικής στατιστικής Υπηρεσίας της Ελλάδος 
(ΕΣΥΕ) και του Υπουργείου Εμπορικής Ναυτιλίας αριθ. 2 
(Αριθ. Πρωτ. 774/5835/9-5-2001), με την οποία καθορίζο¬ 
νται και οι υποχρεώσεις των εμπλεκομένων φορέων. 

5. Τα όργανα που θα χρησιμοποιηθούν για τη διενέρ¬ 
γεια της έρευνας και η ανάλυση της απαιτούμενης πίστω¬ 
σης, έχουν αναλυτικά ως ακολούθως : 

- υπάλληλοι της Γ.Γ.ΕΣΥΕ, μόνιμοι και με σύμβαση Ι.Δ., 
με δυνατότητα μετακίνησης εντός και εκτός έδρας 

- μέχρι ενενήντα (90) ιδιώτες-συνεργάτες, οι οποίοι θα 
απασχοληθούν κατά το στάδιο της συλλογής των ερωτη¬ 
ματολογίων στο Ν. Αττικής και στους λοιπούς Νομούςτης 
Χώρας, που υπάρχουν σημαντικοί λιμένες. 

Η αμοιβή των ιδιωτών - συνεργατών, που θα χρησιμο¬ 
ποιηθούν κατά το στάδιο της συλλογής των ερωτηματο¬ 
λογίων από τις επιχειρήσεις, που ανέρχεται συνολικά στο 
ποσό των 43.500,0 ΕΥΡΩ, καλύπτεται από τον ΚΑΕ 0871 
και καθορίζεται ως εξής: 

α.20 ευρώ, ανά πλήρως και σωστά συμπληρωμένο ερω¬ 
τηματολόγιο 
ΤΥΠΟΥ Α' 

1.600 δελτία X 20 ευρώ = 32.000 ευρώ 
β. 11 ευρώ ανά πλήρως και σωστά συμπληρωμένο ερω¬ 
τηματολόγιο 
ΤΥΠΟΥ Β' 

800 δελτία X 11 ευρώ = 8.800 ευρώ 
γ. 30 ευρώ, για την εκπαίδευση κάθε ιδιώτη - συνεργάτη 
90 συνεργάτες X 30 ευρώ = 2.700 ευρώ 
δ. 3 ευρώ, για αμοιβή των συνεργατών, ανά επιχείρηση 
που διερεύνησαν και βρέθηκε κλειστή, άλλαξε δραστη¬ 
ριότητα κλπ (ενημέρωση του μητρώου των επιχειρήσεων). 

Ο ορισμός των ανωτέρω οργάνων της έρευνας θα γίνει 
με απόφαση του Γ ενικού Γ ραμματέα της ΕΣΥΕ. 

6. Η ισχύςτης παρούσας απόφασης αρχίζει από 1.1.2003. 
Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 20 Οκτωβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Ν. ΧΡΙΣΤΟΔΟΥΛΑΚΗΣ Γ. ΠΑΣΧΑΛΙΔΗΣ 

-♦- 

Αριθ. 24367 (3) 

Συγκρότηση Επιτροπής Ανταγωνισμού 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚΑ 137/85) "Κυβέρ¬ 
νηση - Κυβερνητικά Οργανα" όπως ισχύει. 

2. Τις διατάξεις του Ν. 1599/86 (ΦΕΚΑ 75/86) "Σχέσεις 
Κράτους - Πολίτη" όπως ισχύει. 

3. Τις διατάξεις του Ν. 703/77 (ΦΕΚ Α 278/77) "Περί 
ελέγχου μονοπωλίων και ολιγοπωλίων και προστασίας 
του ελεύθερου ανταγωνισμού" όπως ισχύει. 

4. Τις διατάξειςτου Π.Δ. 27/96 (ΦΕΚΑ 19/96) "Συγχώνευ¬ 
ση των Υπουργείων Τουρισμού, Βιομηχανίας-Ενέργειας 
και Τεχνολογίας και Εμπορίου στο Υπουργείο Ανάπτυξης" 

5. Τα σχετικά απαντητικά έγγραφα των φορέων, με τα 
οποία προτείνονται εκπρόσωποι τους στην Επιτροπή 
Ανταγωνισμού, 

6. Την 2987/21-10-2003 έκθεση της Ειδικής Μόνιμης 
Επιτροπής Θεσμών και Διαφάνειας της Βουλής σχετικά 
με τον διορισμό του Προέδρου της Επιτροπής Ανταγωνι¬ 
σμού, αποφασίζουμε: 

Διορίζουμε με τριετή θητεία, τους κατωτέρω για να συ¬ 


γκροτήσουν την Επιτροπή Ανταγωνισμού, που έχει ορι- 
σθείμετο άρθρο 1, παρ. 9 και 19 του Ν. 2837/00 : 

1) Πρόεδρο τον Σπυρίδωνα Ζησιμόπουλο, Εμπ. Πρε¬ 
σβευτή επί θεμάτων κοινοτικού δικαίου του Υπ. Εξωτερι¬ 
κών, με αναπληρωτή του τον Μιχαήλ Μαρίνο αναπλ. Κα¬ 
θηγητή του Πανεπιστημίου Θράκης, πρόσωπα αναγνωρι¬ 
σμένου κύρους με εμπειρία σε θέματα δημοσίου και 
κοινοτικού δικαίου και δικαίου του ανταγωνισμού. 

Μέλη: 

2) Νικόλαο Γεράσιμο, τέως Νομικό Σύμβουλο του Κρά¬ 
τους, με αναπληρωτή του τον Βασίλειο Κολοβό, τέως Νο¬ 
μικό Σύμβουλο του Κράτους. 

3) Θεόδωρο Δεληγιαννάκη, δικηγόρο, εκπρόσωπο της 
Οικονομικής και Κοινωνικής Επιτροπής, με αναπληρωτή 
του τον Νικόλαο Καραμητσάνη, δικηγόρο. 

4) Παναγιώτη Ματζουράνη, δικηγόρο, εκπρόσωπο του 
Συνδέσμου Ελληνικών Βιομηχανιών, με αναπληρωτή του 
τον Δημόκριτο Αμαλλο, οικονομολόγο. 

5) Κωνσταντίνο Ηλιόπουλο, δικηγόρο, εκπρόσωπο της 
Εθνικής Συνοσμοσπονδίας Ελληνικού Εμπορίου, με ανα¬ 
πληρωτή του τον Αντώνιο Μέγγουλη, δικηγόρο. 

6) Λεωνίδα Νικολούζο, δικηγόρο, εκπρόσωπο της Γενι¬ 
κής Συνομοσπονδίας Επαγγελματιών Βιοτεχνών και 
Εμπόρων Ελλάδος, με αναπληρώτριάτου την Αντωνία Λε- 
γάκη, δικηγόρο. 

7) Ιωάννη Κατσουλάκο, καθηγητή του Οικονομικού Πα¬ 
νεπιστημίου Αθηνών, με αναπληρώτριά του την Ελένη 
Λουρή, καθηγήτρια του Πανεπιστημίου Αθηνών, μέλη 
Δ.Ε.Π. Α.Ε.Ι., με ειδίκευση και εμπειρία στα οικονομικά θέ¬ 
ματα της πολιτικής ανταγωνισμού. 

8) Γεώργιο Τριανταφυλλάκη, επίκ. Καθηγητή Πανεπιστημί¬ 
ου Θράκης, με αναπληρώτριά του την Γαρυφαλιά Αθανασί¬ 
ου, Λέκτορα του Πανεπιστημίου Αθηνών, μέλη Δ.Ε.Π. Α.Ε.Ι., 
με ειδίκευση και εμπειρία στο δίκαιο του ανταγωνισμού. 

9) Χαρίσιο Ταγαρά, αναπλ. Καθηγητή του Παντείου Πα¬ 
νεπιστημίου, με αναπληρωτή του τον Νικόλαο Φαραντού- 
ρη, δικηγόρο, πρόσωπα αναγνωρισμένου κύρους με 
εμπειρία σε θέματα δημοσίου και κοινοτικού οικονομικού 
δικαίου καθώς και σε θέματα πολιτικής ανταγωνισμού. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. 16309 (4) 

Κήρυξη υποχρεωτικής της απόφασης διαιτησίας 41/2003 
που αφορά τους όρους αμοιβής και εργασίας των με 
σχέση εργασίας ιδιωτικού δικαίου απασχολουμένων 
στις Δημόσιες Υπηρεσίες τα ΝΠΔΔ και τους ΟΤΑ όλης 
της χώρας, ηλεκτροτεχνιτών, ραδιοτεχνιτών και ραδι¬ 
οηλεκτρολόγων που είναι κάτοχοι των σχετικών αδει¬ 
ών εργασίας όλων των κατηγοριών και ειδικοτήτων. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις της παρ. 2 του άρθρου 11 του Ν. 
1876/90 (ΦΕΚ 27/Α/90). 

2. Τις διατάξεις της παρ. 3 του άρθρου 22 του Ν. 
2362/95 (ΦΕΚ247/Α/95). 

3. Τις διατάξεις του άρθρου 40 του Ν. 849/78 (ΦΕΚ 
232/Α/78). 

4. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του την 2.9.2003. 

5. Το γεγονός ότι συντρέχουν οι αριθμητικές προϋπο¬ 
θέσεις για την κήρυξη υποχρεωτικής της πιο πάνω Δ.Α. 
δηλαδή ότι οι δεσμευόμενοι εργοδότες απασχολούν το 
51 % των εργαζομένων του επαγγέλματος. 

6. Την 1065956/863/Α0006/5.7.2003 απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (ΦΕΚ985/Β). 

7. Την 80088/31.10.2001 απόφαση του Πρωθυπουργού 
και Υπουργού Εργασίας και Κοινωνικών Ασφαλίσεων «Ανά¬ 
θεση αρμοδιοτήτων στους Υφυπουργούς Εργασίας και 
Κοινωνικών Ασφαλίσεων (ΦΕΚ 1485/Β/31.10.2001). 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού, το ύψος της οποίας δεν μπορεί να καθορι¬ 
στεί και θα αντιμετωπιστεί από τις προβλεπόμενες πιστώ¬ 
σεις που καλύπτουν την εισοδηματική πολιτική για τον 
Δημόσιο Τομέα, αποφασίζουμε: 

1) Κηρύσσουμε υποχρεωτική την απόφαση διαιτησίας 
41/2003 που αφορά τους όρους αμοιβής και εργασίας 
των με σχέση εργασίας ιδιωτικού δικαίου απασχολουμέ- 
νων στις Δημόσιες Υπηρεσίες τα ΝΠΔΔ και τους ΟΤΑ 
όλης της χώρας ηλεκτροτεχνιτών, ραδιοτεχνιτών και ρα¬ 
διοηλεκτρολόγων που είναι κάτοχοι των σχετικών αδειών 
εργασίας όλων των κατηγοριών και ειδικοτήτων. 

2) Η ισχύς της απόφασης αυτής αρχίζει από 21.7.2003. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 20 Οκτωβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 6472 (5) 

Σύσταση Νομικού Προσώπου στη Κοινότητα Θερμώντου 
νομού Ξάνθης με την επωνυμία «Σχολική Επιτροπή Γυ- 
μνασίου Α. Θερμών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 1894/90 άρθρο 5 «περί Σχολικής 
περιουσίας και λειτουργίας σχολείων». 

2. Τιςδιατάξειςτου άρθρου 203του Π.Δ410/95 

3. Τις διατάξειςτου άρθρου 5του Ν. 1894/90 και του άρ¬ 
θρου 8 παρ. 9 του Ν.2896/02. 

4. Το γεγονός άρνησης του Κοινοτικού Συμβουλίου 
Θερμών για λήψη σχετικής απόφασης, αποφασίζουμε: 

1. Συστήνουμε στη Κοινότητα Θερμώντου Νομού Ξάν¬ 
θης Νομικό Πρόσωπο με την επωνυμία, «Σχολική Επιτρο¬ 
πή Γυμνασίου Α. Θερμών». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 


σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλωνπόρων και ο εφοδια¬ 
σμός των σχολικών μονάδων με έπιπλα και σκεύη με βιβλία 
για την σχολική βιβλιοθήκη και γενικά για όλα τα μέσα που 
είναι απαραίτητα για τη λειτουργία τους και γενικότερα η 
λήψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5 μελέςΔιοικητικό 
Συμβούλιο, αποτελούμενο από: 

α) Δούζη Δημήτριο, καθηγητή κλ. ΠΕ 04, Δ/ντή του Γ υ¬ 
μνασίου Α. θερμών ως πρόεδρο 
β) Ιδρίζογλου Ρεφίκ, κάτοικο Μέδουσας, γονέα μαθήτριας 
γ) Ομέρκο Χασάν, κάτοικο Μέδουσας, γονέα μαθητή 
δ) Γιακούπ Χασάν, κάτοικο Μέδουσας, γονέα μαθητή 
ε) Αγκά Ογλού Γιασίν, μαθητή 

Η θητεία του πρώτου Διοικητικού Συμβουλίου του Νομι¬ 
κού Προσώπου λήγει με την λήξη της θητείας της παρού¬ 
σας δημοτικής περιόδου. 

4. Η θητεία των μελώντου Διοικητικού Συμβουλίου ακο¬ 
λουθεί τη δημοτική ή κοινοτική περίοδο. Το Διοικητικό 
Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

Α) Ετήσια επιχορήγηση του Δήμου Ξάνθης 
Β) Ετήσια επιχορήγηση του Κράτους 
Γ) Κάθε είδους εισφορές, δωρεές, κληρονομιές, κλη¬ 
ροδοσίες 

Δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

Ε) Πρόσοδοι από την περιουσία του. 

ΣΤ) Περιουσία κινητή και ακίνητη. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από το Πρόεδρο του Δ.Σ και όταν 
απουσιάζει ή κωλύεται από τον αντιπρόεδρο. 

Με την παρούσα απόφαση δεν προκαλείται δαπάνη και 
βάρος του προϋπολογισμού της Κοινότητας Θερμών Οικ. 
Έτους 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 9 Οκτωβρίου 2003 

Ο Γενικός Γραμματέας Περιφέρειας 
ΖΑΦΕΙΡΗΣ ΣΑΚΕΛΛΑΡΗΣ 

-♦- 

Αριθ. 2368 (6) 

Οδηγία αρ. 2/2003 

Για τη μεταγραφή με λατινικά στοιχεία του ονόματος 
των προσώπων στα δελτία ταυτότητας και τα διαβατήρια. 

Η ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ 
ΠΡΟΣΩΠΙΚΟΥ ΧΑΡΑΚΤΗΡΑ 
(Συνεδρίαση, 2.10.2003) 

Έχοντας υπόψη: 

1. Το άρθρο 19 παρ. 1 περ. θ'του Ν. 2472/97 «Προστα¬ 
σία του ατόμου απάτην επεξεργασία δεδομένων προσω¬ 
πικού χαρακτήρα» 

2. Το γεγονός ότι η Αρχή Προστασίας Δεδομένων Προ¬ 
σωπικού Χαρακτήρα, έχει γίνει αποδέκτης πολλών προ- 

σφυγών Ελλήνων πολιτών, οι οποίοι διαμαρτύρονται για 
τον τρόπο αναγραφής με λατινικά οτοιχεία του ονόματος 
τους στα νέα δελτία ταυτότητας και στα νέα διαβατήρια, 
αποφασίζουμε: 

1. Το όνομα (κύριο όνομα και επώνυμο) αποτελεί βασι¬ 
κό στοιχείο τη προσωπικότητας και εντάσσεται στο προ¬ 
στατευτικό πεδίο του ιδιωτικού βίου. Υπότο πρίσμα αυτό, 
το όνομα του προσώπου συνιστά δεδομένο προσωπικού 
χαρακτήρα, κατά την έννοια του άρθρου 2 στοιχ. Ατού Ν. 
2472/97. 

Κατά συνέπεια, οποιαδήποτε επεξεργασία του ονόμα¬ 
τος ως δεδομένου προσωπικού χαρακτήρα, υπόκειται 
στους περιορισμούς του άρθρου 4 παρ. 1 του Νόμου αυ¬ 
τού. Ειδικότερα, η επεξεργασία αυτή πρέπει να μην αλλοι¬ 
ώνει τον τρόπο γλωσσικής εκφοράς του ονόματος, γιατί 
διαφορετικά το προσωπικό αυτό δεδομένο παύει να είναι 
ακριβές, όπως επιβάλλεται από το άρθρο 4 παρ. 1 στοιχ.γ. 

2. Η καταχώριση του ονόματος σε αρχείο ταυτοτήτων ή 
διαβατηρίων υπόκειται στον πιο πάνω περιορισμό. Η κα¬ 
ταγραφή τόσο στην ελληνική, όσο και με λατινικά στοι¬ 
χεία, πρέπει λοιπόν να είναι ακριβής, να αποδίδει δηλαδή 
ακριβώς το όνομα του υποκειμένου. Και όσον αφορά την 
ελληνική γραφή, δεν ανακύπτουν ιδιαίτερα προβλήματα, 
αφού από δημόσια έγγραφα προκύπτει η ακριβής γλωσ¬ 
σική μορφή του ονόματος. Όσον αφορά , όμως, την ανα¬ 
γραφή του ονόματος με λατινικά στοιχεία, η εφαρμογή 
από τη Διοίκηση του "Προτύπου ΕΛΟΤ 743” δημιουργεί 
σοβαρά προβλήματα, σε ορισμένες ειδικές περιπτώσεις. 

3. Το "Πρότυπο ΕΛΟΤ 743” θεσπίζει συγκεκριμένους 
κανόνες για την μεταγραφή ελληνικών κειμένων στη λατι¬ 
νική. Το πρότυπο αυτό έχει κυρωθεί με την Υπουργική 
Απόφαση ΔΙΕΜ/Φ06.5/α 12167/28.09.1983, ενώ καθιερώ¬ 
νεται και από τη Σύμβαση της Διεθνούς Επιτροπής Προ¬ 
σωπικής Κατάστασης "Περί καταχωρήσεως επωνύμων 
και κυρίων ονομάτων στα ληξιαρχικά βιβλία”, που έχει κυ¬ 
ρωθεί με τον Ν. 1665/86. Τα παραπάνω νομοθετικά κείμε¬ 
να είναι δεσμευτικά για τον τρόπο αναγραφής ελληνικών 
ονομάτων με λατινικά στοιχεία, περιορίζοντας το δικαίω¬ 
μα του προσώπου να προσδιορίζει την αναγραφή αυτή. 

Κατά συνέπεια, ο Έλληνας πολίτης δεν μπορεί να επι¬ 
λέγει τον τρόπο με τον οποίο θα αναγράφεται το όνομά 
του με λατινικά στοιχεία. 

4. Η δεσμευτική ισχύς του "Προτύπου ΕΛΟΤ 743” δεν 
μπορεί, όμως, να συνεπάγεται μεταβολές στον τρόπο, με 
τον οποίο μέχρι την εφαρμογή του Προτύπου αυτού ανα- 
γράφετο το όνομα του προσώπου. Όταν το πρόσωπο εί¬ 
χε ήδη διαβατήριο, στο οποίο το όνομά του αναγράφετο 
με τρόπο διαφορετικό από ό,τι προβλέπει το "Πρότυπο 
ΕΛΟΤ 743”, η διαφορετική γραφή στο νέο διαβατήριο έρ¬ 
χεται σε αντίθεση με την καθιερωμένη γραφή, γεγονός 
που οδηγεί σε σημαντικά προβλήματα για την κοινωνική 
και οικονομική δραστηριότητάτου. 

Χαρακτηριστική από την απόψη αυτή είναι η απόφαση 
του Δικαστηρίου των Ευρωπαϊκών Κοινοτήτων (ΔΕΚ), 
στην υπόθεση ΟάπεΙοδ ΚοηεΙεηΙίπίάίδ (ΔΕΚ 30-3-93, 
υποθ. 0-168/91, Συλ. 1993 1-1214). Το Δικαστήριο, με 
αφορμή προδικαστικό ζήτημα γερμανικού δικαστηρίου, 
έκρινε ότι η μεταγραφή στη γερμανική γλώσσα από γερ¬ 
μανικό ληξιαρχείο, σύμφωνα με το ” Πρότυπο 150” (αντί¬ 
στοιχο του "Προτύπου ΕΛΟΤ 743”), του ονόματος 
’ΌάπδίΟδ ΚοηεΙεηΙίηίάίδ” σε ’ΉΓβδΐΟδ ΚόηεΙαηΙίηίάΘδ” 
αντίκειται στο κατοχυρούμενο από το άρθρο 52 της Συν¬ 
θήκης της Ρώμης δικαίωμα ελεύθερης εγκατάστασης, 


αφού, όπως σημειώνεται στην Απόφαση, το δικαίωμα κά¬ 
θε κράτους να καθορίζει κυρίαρχα τους κανόνες μετα¬ 
γραφής ονομάτων δεν μπορεί να δημιουργεί "τέτοια αμη¬ 
χανία, ώστε να βλάπτεται η ελευθερία εγκατάστασης”. 

Ο Έλληνας πολίτης, ο οποίος μέχρι τη στιγμή που αλ¬ 
λάζει διαβατήριο είχε αναπτύξει κοινωνική ή οικονομική 
δραστηριότητα στο εξωτερικό με συγκεκριμένη γραφή 
του ονόματος του, δεν μπορεί να βρίσκεται στη δυσχερή 
θέση να πρέπει να αποδείξει την ταυτότητά του. 

Αντίστοιχα, η αναγραφή στις νέες ταυτότητες του ονό¬ 
ματος και με λατινικά στοιχεία δεν μπορεί να είναι διαφο¬ 
ρετική από τον τρόπο με τον οποίο το όνομα αυτό ανα- 
γράφετο με λατινικά στοιχεία μέχρι τώρα σε επίσημα ή 
ιδιωτικά έγγραφα (π.χ. παλαιό διαβατήριο, πιστωτικές 
κάρτες, αλλοδαποί τίτλοι σπουδών, κλπ.). Παρόμοια ανα¬ 
γραφή δημιουργεί προφανείς κινδύνους για την ταυτο¬ 
ποίηση του προσώπου και, από την άποψη αυτή, καθιστά 
ανακριβή την αναγραφή του ονόματος με λατινικά στοι¬ 
χεία στα αρχεία ταυτοτήτων και στη βάση αυτών εκδιδό- 
μενα δελτία αστυνομικής ταυτότητας. 

5. Η εφαρμογή του "Προτύπου ΕΛΟΤ 743” στις νέες 
ταυτότητες και στα νέα διαβατήρια προξενεί Προβλήμα¬ 
τα ταυτοπροσωπίας και σε όσους Έλληνες πολίτες έχουν 
όνομα αλλοδαπής προέλευσης. Στην περίπτωση αυτή η 
διαφορά στη γραφή μεταξύ της χώρας προέλευσης του 
ονόματος και στην Ελλάδα εγκυμονεί προφενείς κινδύ¬ 
νους για το πρόσωπο, το οποίο θα βρίσκεται στη δυσχερή 
θέση να αποδείξει, όταν δημιουργεί έννομες σχέσεις στη 
χώρα προέλευσης του ονόματος του, ότι πράγματι είναι 
αυτός ο οποίος αναγράφεται στην ελληνική ταυτότητα ή 
στο ελληνικό διαβατήριο. 

6. Σύμφωνα με τις παραπάνω σκέψεις, στις περιπτώσεις 
κατά τις οποίες η αναγραφή με λατινικά Στοιχεία του ονό¬ 
ματος σε αρχεία ταυτοτήτων και διαβατηρίων, καθώς και 
στα με βάση τα αρχεία αυτά εκδιδόμενα διαβατήρια και 
δελτία ταυτότητας, γίνεται με διαφορετικό τρόπο από 
εκείνο με τον οποίο το όνομα αυτό αναγράφετο μέχρι τώ¬ 
ρα είτε σε παλαιότερα διαβατήρια, είτε σε άλλα δημόσια 
ή ιδιωτικά έγγραφα, προσκρούει στον Ν. 2472/97, αφού 
το υποκείμενο εμφανίζεται να έχει όνομα διαφορετικό 
από αυτό με το οποίο εχει γίνει δημοσίως και επισήμως 
γνωστό. Υπό το πρίσμα αυτό, παρόμοια αναγραφή αντι¬ 
βαίνει στην υποχρέωση του υπευθύνου επεξεργασίας για 
ακριβή τήρηση προσωπικών δεδομένων (άρθρο 4 παρ. 1 
του Ν. 2472/97). Αντίστοιχη παράβαση υπάρχει και όταν η 
αναγραφή με λατινικά στοιχεία του ονόματος αφορά όνο¬ 
μα αλλοδαπής προέλευσης, το οποίο στη χώρα προέλευ¬ 
σης αναγράφεται με διαφορετικό τρόπο, από ό,τι στα νέα 
δελτία ταυρτότητας και στα νέα διαβατήρια. 

7. Κατά συνέπεια, η Αρχή κρίνει ότι στις ειδικές αυτές 
περιπτώσεις, ο υπεύθυνος επεξεργασίας υποχρεούται να 
προβαίνει στην αναγραφή του ονόματος στα νέα δελτία 
ταυτότητος και στα νέα διαβατήρια με λατινικά στοιχεία 
αποκλειστικώς μετοντρόποπου αναγράφετο μέχριτώρα 
ή με βάση τον οποίο το πρόσωπο συμμετείχε στην κοινω¬ 
νική ή οικονομική ζωή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2003 

Ο Πρόεδρος κ.α.α. 

Ο Αναπληρωτής Πρόεδρος 

ΧΡΗΣΤΟΣ ΠΑΛΗΟΚΩΣΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




